TV-verhoog: Lizz se kuite en skeermes gaffel goediglik | Netwerk24
TV-verhoog: Lizz se kuite en skeermes gaffel goediglik
Elke ander duim ’n dame. Met Lizz Meiring. Lefra Kelderkonsert
Lizz Meiring het al sinoniem geword met eenvrouvertonings en hierdie een word beskryf as ’n “slim, skerp, snaakse, vermaaklike en verrassende” produksie.
Natuurlik vereenselwig ’n mens me. Meiring met giggel-guitige komedie. Gevat, bekkig, vol kwinkslae en raakvat-sêgoed, maar haar produksies kan ook ’n ernstige draai gooi. Sy besin oor die tyd waarin ons ons bevind en die probleme wat dreig om mense onder te kry. Maar nie nadat Lizz hulle eers getakel het nie!
Haar karakters is menslik, maklik om mee te identifiseer, fiks (daardie kuite!) en meevoerend.
Haar karakters is menslik, maklik om mee te identifiseer, fiks (daardie kuite!) en meevoerend. Sy satiriseer enigeen, van presidente en “Jong Dames Sianied” se konserwatisme tot vroomheid, voorgee, valsheid, hartlikheid en mededoë. Sy kombineer dit dikwels in ’n vermaaklike pakket vol kleur, ’n krullebol, rooi wange en pruilmondjie, maar met ’n skeermesmond!
Selfs Lolita, en ’n “neopolitieke kinderstorie” kom onder die loep. Indien jy deur die wakker-skud-realisme van die Australiese TV-reeks Stateless gesit en dit oorleef het, het mens nodig om by ’n giggelende vriendin te kuier, en die jolige Lizz is al so ’n deel van ons huis soos die LED-skerms of die vrolike eende wat in formasie deur die ouderling se sitkamer vlieg. Jy verkneukel jou die een oomblik en die volgende kom sy jou, soos die skerpneus-strokieskarakter tant Minnie, in jou sagte sensitiwiteite by.
Dit sluit in die Suid-Afrikaanse man wat sal moet uithaal en wys of wyslik toehou en bedek! Sondag 2 Augustus om 17:00. Kaartjie kos R125 per huishouding. Besprekings by itickets. co.za of by lefra.com.
Meer oor: Liz Meiring | Tv-Verhoog | Elke Ander Duim 'N Dame
TV-verhoog: ‘Koekeloer!’ laat jou stik-lag in jou soufflé
TV-verhoog: Laat weer die 70’s-nostalgie bokspring
Op TV-verhoog: Fugard-stuk oor Uilvrou ontroer diep